stanford-oval/wikipedia huggingface dataset:
Manoj Bajpai
Palkinnot

Filmfare Awards
1999: Paras miesnäyttelijä (kriitikkopalkinto) – Satya
2000: Paras miesnäyttelijä (kriitikkopalkinto) – Shool
2017: Paras miesnäyttelijä (kriitikkopalkinto) – Aligarh
2017: Paras miesnäyttelijä lyhytelokuvassa – Taandav
National Film Awards
1998: Paras miessivuosa – Satya
2003: Erikoispalkinto raadilta – Pinjar
2016: Paras miespääosa – Bhonsle
Asia Pacific Screen Awards
2016: Paras miesnäyttelijä – Aligarh
2019: Paras miesnäyttelijä – Bhonsle
Aiheesta muualla

Wikimedia Commonsissa on kuvia tai muita tiedostoja aiheesta .
Manoj Bajpai Internet Movie Databasessa. (englanniksi)
Manoj Bajpai Allmoviessa (englanniksi)
Marc Platt (tanssija)

Marc Platt vuonna 1947.
Marc Platt (Marcel LePlat; 2. joulukuuta 1913 Pasadena, Kalifornia – 29. maaliskuuta 2014 Marinin piirikunta, Kalifornia) oli yhdysvaltalainen balettitanssija ja musikaaliesiintyjä. Hän sai opetusta Mary Ann Wellsiltä ja oli yksi Ballet Russe de Monte Carlon alkuperäisjäsenistä. Hän teki koreografian Ghost Towniin (1939), jonka musiikin sävelsi Richard Rodgers.
Platt sai merkittävimmän musikaaliroolinsa Dream Curlyna vuoden 1943 alkuperäisessä Oklahoma!-tuotannossa Broadwaylla. Agnes de Mille antoi hänelle vielä cameoroolin vuoden 1955 elokuvaversiossa. Lisäksi Platt esiintyi muun muassa Bill Calhounin/Lucention roolissa musikaalissa Kiss Me, Kate. Elokuva-alalla hänet tunnetaan parhaiten neljänneksi vanhimpana veljeksenä (Daniel Pontipee) musikaalielokuvassa Seitsemän veljeksen morsiamet (1954). Hän tanssi myös useissa muissa elokuvissa ja teki satunnaisia vierailuja televisiossa.
Platt toimi sittemmin muun muassa pedagogina. Hänet nähdään Ballets Russes -dokumentissa (2005). Hän oli kahdesti naimisissa; toinen puoliso oli tanssija Jean Goodall.
Käännös suomeksi
Mandal

Mandalin kirkko vuodelta 1821 ja siinä on tilaa 1800:lle.
Mandal oli Norjan eteläisin kaupunki ja Länsi-Agderin läänin toiseksi väkirikkain kunta Skagerrakin rannikolla. Sen naapurikuntia olivat lännessä ja luoteessa Lindesnes, pohjoisessa Marnardal ja idässä Søgne. Tammikuussa 2013 tehdyn väestönlaskennan mukaan Mandalin kunnassa oli 15 237 asukasta.
Vuonna 2020 Mandal ja Marnardal liitettiin Lindesnesin kuntaan.
Kaupungin vaakunaeläimestä, lohesta, kuulu Mandalinjoki (Mandalselva) jakaa keskustan lähes kahtia. Keskustalle, Sørlandetin alueelle tyypilliseen tapaan, ovat tunnusomaista valkoiset puutalot (sørlandshus) ja kapeat kujat. Pitkä kävelykatu pitkin Mandalinjoen reunaa luo kiireetöntä pikkukaupungin tuntua.
Pikkukatu Mandalin keskustassa
Historia

Vanhimmat ase- ja esinelöydöt alueelta on ajoitettu noin vuoteen 3000 eaa. Mandal-nimi mainitaan jo 1300-luvun lopulla, jolloin kuningas Eerik Pommerilainen antoi alueelle kauppaoikeudet ns. mandalinloheen. Kaupungin palon yhteydessä tuhoutunut ensimmäinen kivikirkko rakennettiin 1500-luvulla. Täten Mandal on Sørlandetin vanhimpia asutuskeskuksia. Kunnallinen itsehallinto alkoi vuonna 1837 ja Mandal sai kaupunkistatuksen 1921.
Toisen maailmansodan aikana alueelle oli sijoitettuna 2000 saksalaista sotilasta, joiden jäljiltä bunkkerit, juoksuhaudat ja parakkien jäännökset ovat edelleen nähtävillä., .
Norjan valtion karttalaitoksen mukaan Norjan mannermaan eteläisin piste siirtyi kesällä 2007 kunnan alueelle Oddeniin (58°00′12.599″N, 07°30′47.689″E), koska Lindesnesissä aiemmin sijainneesta majakkaniemestä tuli Spangereidin kanavan avaamisen jälkeen saari. Helmikuussa 2008 Norjan karttalaitos kuitenkin pyörsi päätöksensä, jolloin Norjan mannermaan eteläisimmän pisteen todettiin kuitenkin sijaitsevan Lindesnesin majakalla, kanavasta huolimatta.
Nähtävyydet, kulttuuri

Mandalin empiretyylinen kirkko vuodelta 1810 on Norjan suurin puukirkko.
Urheilu

Mandalin jalkapalloseura, Mandalskameratene, pelaa kaudella 2024 Norjan neljänneksi ylimmällä sarjatasolla, 3. divisioonassa. Paikkakunnalla toimii myös Mandalin golfkerho.
Media

Mandalissa ilmestyy paikallislehti Lindesnes.
Aiheesta muualla

Kuvia tai muita tiedostoja aiheesta Mandal Wikimedia Commonsissa
Mandalin paikallislehti Lindesnes
Audnedal | Farsund | Flekkefjord | Hægebostad | Kristiansand | Kvinesdal | Lindesnes | Lyngdal | Mandal | Marnardal | Sirdal | Songdalen | Søgne | Vennesla | Åseral
Mandalin kirkko.
Mads Christensen (jääkiekkoilija)

| Mads Christensen |
| --- | --- |

Henkilötiedot
Syntynyt: 2. huhtikuuta 1987 (ikä 37) Herning, Tanska
Kansalaisuus:   Tanska
Jääkiekkoilija
Pelipaikka:  keskushyökkääjä
Maila:  vasen
Pituus:  179 cm
Paino:  88 kg
Pelinumero:  12
Pelaajaura
Pääsarjaura:  2002–
Aik. seurat:  Herning Blue Fox (Tanska) SønderjyskE Ishockey (Tanska) Iserlohn Roosters (DEL) Eisbären Berlin (DEL) EHC München (DEL)
Mads Christensen (s. 2. huhtikuuta 1987 Herning, Tanska) on tanskalainen uransa lopettanut jääkiekkoilija. Hän on pelipaikaltaan keskushyökkääjä, mutta osaa pelata myös laidassa.
Ura > Seuraura

Christensen on Herning IK:n kasvatti. Hän pelasi Blue Foxissa ensimmäiset pääsarjaottelunsa jo 15-vuotiaana kaudella 2002–2003, jolloin Christensen sai tililleen neljä runkosarja- ja kaksi playoff-ottelua, joissa hän teki yhden syöttöpisteen. Christensen voitti kauden päätteeksi Tanskan-mestaruuden. Kaudella 2003–2004 hän pelasi Tanskan pääsarjassa 20 ottelua ja kaudella 2004–2005 31 runkosarjaottelua tehopistein 1+6=7 sekä 15 playoff-ottelua tehden yhden maalin. Christensen voitti Tanskan-mestaruuden myös keväällä 2005.
Kauden 2005–2006 päätteeksi Christensen voitti pronssia. Hän voitti Herningissä Tanskan-mestaruuden taas vuosina 2007 ja 2008. Kaudeksi 2008–2009 Christensen siirtyi SønderjyskE Ishockeyn riveihin. Hän teki Tanskan pääsarjan yhden kauden piste-ennätyksensä tehoilla 17+18=35. Christensen jakoi SønderjyskEn sisäisen maalipörssin kolmannen sijan Dustin VanBallegooien kanssa. Hän voitti Tanskan-mestaruuden keväällä 2009 ja valittiin koko AL-Bank Ligaenin vuoden pelaajaksi sekä tähdistökentälliseen.
Toukokuussa 2009 Christensen teki sopimuksen Saksan DEL:ssä pelaavan Iserlohn Roostersin kanssa kaudeksi 2009–2010, jolloin hän oli tehoilla 14+31=45 joukkueen kolmanneksi paras pistemies. Kaudeksi 2010–2011 Christensen siirtyi Eisbären Berlinin riveihin. Hän voitti joukkueessa kauden aikana sekä Saksan-mestaruuden että European Trophyn mestaruuden. Christensen voitti Saksan-mestaruuden myös kahtena seuraavana keväänä 2012 ja 2013. Neljän Berliinissä vietetyn vuoden jälkeen hän jatkaa kaudella 2014–2015 DEL-uraansa vuoden mittaisella sopimuksella EHC Münchenin paidassa. Christensen oli 17 osumallaan joukkueen toiseksi paras maalintekijä Daniel Sparren jälkeen. Maaliskuussa 2015 hän teki Münchenin kanssa vuoden mittaisen jatkosopimuksen.
Ura > Maajoukkueura

Christensen edusti Tanskaa MM-kilpailuissa vuosina 2007, 2008, 2009, 2010, 2011, 2013, 2014 ja 2016. Vuoden 2011 turnauksessa hän jakoi joukkueen sisäisen maalipörssin voiton Nichlas Hardtin kanssa sekä sisäisen pistepörssin voiton Hardtin ja Julian Jakobsenin kanssa. Christensen pelasi myös Vancouverin olympiakisojen 2010 ja Sotšin olympiakisojen 2014 karsinnoissa.
Christensen pelasi myös alle 20-vuotiaiden I-divisioonan MM-kilpailuissa vuosina 2005 (B-lohkon pronssia), 2006 (A-lohkon hopeaa) ja 2007 (A-lohkon kultaa). Hän pelasi myös alle 18-vuotiaiden pääsarjan MM-kilpailuissa vuosina 2004 ja 2005, mutta Tanska putosi kuitenkin jälkimmäisen turnauksen päätteeksi I-divisioonaan.
Mads Bech Christensen

| Mads Bech Christensen |
| --- | --- |

Henkilötiedot
Syntynyt: 3. marraskuuta 1984 (ikä 39) Frederikshavn, Tanska
Kansalaisuus:   Tanska
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  85 kg
Seura
Seura:  Frederikshavn White Hawks
Sarja:  Metal Ligaen
Pelinumero:  11
Pelaajaura
Pääsarjaura:  2000–
Mads Bech Christensen (s. 3. marraskuuta 1984 Frederikshavn, Tanska) on tanskalainen jääkiekkopuolustaja, joka pelaa Metal Ligaenin Frederikshavn White Hawksissa ja toimii myös joukkueen varakapteenina. Hän on Frederikshavn IK:n oma kasvatti ja pelannut siellä koko uransa ajan. Christensenin vahvuuksiin kuuluu peliäly ja rauhallisuus.
Ura > Seuraura

Christensen pelasi White Hawksissa ensimmäisen pääsarjaottelunsa jo 16-vuotiaana kaudella 2000–2001. Kaudella 2001–2002 hän pelasi joukkueessa 33 runkosarjaottelua jääden ilman tehopisteitä. Christensen voitti kauden aikana Danish Cupin. Hän avasi AL-Bank Ligaenin maalitilinsä kevään 2003 pudotuspeleissä. Keväällä 2005 Christensen voitti pronssia.
Kaudella 2009–2010 Christensen nousi White Hawksin kapteenistoon. Kaudella 2010–2011 hän teki AL-Bank Ligaenin yhden kauden piste-ennätyksensä tehoilla 6+27=33, joilla Christensen voitti koko sarjan puolustajien pistepörssin ja jakoi puolustajien syöttöpörssin voiton Herning Blue Foxin Daniel Nielsenin kanssa. Hän oli myös kevään 2011 pudotuspelien tehokkain puolustaja tehoilla 3+7=10. Christensen voitti kauden päätteeksi AL-Bank Ligaenin hopeaa ja valittiin tähdistökentälliseen.
Maaliskuussa 2011 Christensen teki kaksivuotisen jatkosopimuksen White Hawksin kanssa. Kaudella 2012–2013 hän nousi joukkueen kapteeniksi ja oli White Hawksin tehokkain puolustaja tehoilla 6+16=22. Christensen voitti kauden päätteeksi hopeaa. Toukokuussa 2013 hän teki taas kaksivuotisen jatkosopimuksen joukkueen kanssa. Christensen voitti Metal Ligaenin pronssia vuosina 2014 ja 2015.
Ura > Maajoukkueura

Christensen edusti Tanskaa MM-kilpailuissa vuosina 2005, 2008, 2009 ja 2010. Hän pelasi myös Torinon olympiakisojen 2006 ja Sotšin olympiakisojen 2014 karsinnoissa.
Christensen oli nostamassa Tanskan alle 20-vuotiaiden maajoukkuetta II-divisioonasta I-divisioonaan vuonna 2002, jolloin joukkue voitti hopeaa. Hän oli sekä vuoden 2003 että vuoden 2004 I-divisioonan turnauksessa eniten maaleja tehnyt puolustaja kolmella osumallaan, jälkimmäisessä turnauksessa Norjan Håvard Mathisen Bøen kanssa. Christensen voitti vuonna 2004 myös A-lohkon hopeaa. Hän pelasi myös alle 18-vuotiaiden I-divisioonan MM-kilpailuissa vuosina 2001 ja 2002.
Luolatutkimus

Luolatutkija kohtaa usein mutaa ja kapeita tunneleita
Luolatutkimus on harrastuksena tehtävää luonnonluolien etsintää ja niissä retkeilemistä. Sitä harrastetaan eniten alueilla, joiden kallioperä on pehmeää kalkkikiveä, joka suosii veden kaivertamien luolien muodostumista.
Luolatutkimuksen historia

On epäselvää, milloin luolatutkimus harrastuksena alkoi. 1800-luvun lopussa speleologia tai tieteellinen luolien tutkimus sai alkunsa, ja harrastusluonteinen luolatutkimus erosi siitä 1900-luvulla.
Luolatutkimuksessa käytettävät varusteet

Ensisijaisesti luolatutkija tarvitsee lämpimän ja kosteutta kestävän vaatekerran, kypärän ja valonlähteen.
Luolatutkimus Suomessa

Luolatutkimuksen harrastajat perustivat Suomessa vuonna 2010 yhdistyksen nimeltä Suomen luolaseura.
Aiheesta muualla

Wikimedia Commonsissa on kuvia tai muita tiedostoja aiheesta .
http://caving.fi/ - Suomen luolaseura
Marianne Timmer

| Mitalit | Mitalit | Mitalit |  |
| --- | --- | --- | --- |
|  Marianne Timmer |  Marianne Timmer |  Marianne Timmer |  |
Maa:   Alankomaat
Naisten pikaluistelu
|  Olympialaiset  |  Olympialaiset  |  Olympialaiset  |  |
|  Kultaa | Torino 2006 | 1000m |  |
|  Kultaa | Nagano 1998 | 1000m |  |
|  Kultaa | Nagano 1998 | 1500m |  |
| MM-kilpailut  | MM-kilpailut  | MM-kilpailut  |  |
|  Kultaa | Nagano 2004 | sprintti |  |
|  Kultaa | Heerenveen 1999 | 1000m |  |
|  Kultaa | Varsova 1997 | 1000m |  |
|  Hopeaa | Nagano 2004 | 1000m |  |
|  Hopeaa | Soul 2000 | 1000m |  |
|  Pronssia | Soul 2000 | sprintti |  |
|  Pronssia | Heerenveen 1999 | 1500m |  |
|  Pronssia | Varsova 1997 | sprintti |  |
Maria Aaltje ("Marianne") Timmer (s. 3. lokakuuta, 1974 Sappemeer) on alankomaalainen pikaluistelija ja kolminkertainen olympiavoittaja, ja kolminkertainen maailmanmestari.
Ensimmäisen aikuisten arvokisamitalinsa Timmer voitti MM-kisoista 1997, missä hän voitti kultaa 1 000 metrillä ja myöhemmin myös 1 500 metrillä. Hän voitti myös Naganon olympialaisista 1998 kultaa sekä 1 000 ja 1 500 metrillä. Seuraavissa MM-kisoissa Heerenveenissä 1999 hän saavutti kultaa sprinttikisassa ja pronssia 500 metriltä.
Timmer voitti MM-kultaa Naganossa 2004 sprintistä, ja olympiakultaa 1 000 metriltä Torinosta 2006, mikä on myös hänen viimeisin arvokisamitalinsa.
Ennätykset

500 m: 37,87 (2002)
1000 m: 1.14,45 (2002)
1500 m: 1.57,58 (1998)
3000 m: 4.15,76 (2001)
5000 m: 7.53,32 (1994)
Aiheesta muualla

http://www.skateresults.com/skater/show/1082 (Arkistoitu – Internet Archive)
http://www.timmerentimmer.com
http://www.fotos.desg.de/athletes.php?showAthletes=all&id=107 (Arkistoitu – Internet Archive) \
Virallisella verkkosivustolla hänen tiiminsä (hollanniksi)
Marius Grigonis

| Marius Grigonis |
| --- | --- |
 Grigonis Rio de Janeiron kesäolympialaisissa 2016.
Henkilötiedot
Koko nimi:  Marius Grigonis
Syntynyt: 26. huhtikuuta 1994 (ikä 30) Kaunas, Liettua
Kansalaisuus:   Liettua
Koripalloilija
Pelipaikka:  Pieni laitahyökkääjä
Pituus:  198 cm
Paino:  88 kg
Nyk. joukkue:  CB 1939 Canarias
Sarja:  Mestarien liiga Liga ACB
Pelaajaura
Seurajoukkueet
2013–2014 2013–2014 2014–2016 2016–:  BC Žalgiris → CB Peñas Huesca Bàsquet Manresa CB 1939 Canarias
Maajoukkueet
:   Liettua
Aiheesta muualla
FIBA
Marius Grigonis (s. 26. huhtikuuta 1994 Kaunas) on liettualainen koripalloilija.
Ura

Grigonis aloitti pelaajauransa kotimaassaan ja siirtyi sittemmin Espanjaan. Hän voitti vuonna 2017 CB 1939 Canariasin joukkueessa Mestarien liigan mestaruuden ja nimettiin turnauksen finaalien arvokkaimmaksi pelaajaksi. Grigonis on edustanut myös Liettuan miesten maajoukkuetta ja kuului maan seitsemänneksi sijoittuneeseen joukkueeseen Rion kesäolympialaisissa 2016.
Aiheesta muualla

Kuvia tai muita tiedostoja aiheesta Marius Grigonis Wikimedia Commonsissa
Profiili FIBA Archive (englanniksi)
Marius Grigonis basketball profile eurobasket.com (englanniksi)
Iberostar Tenerife – Koripallon Mestarien liigan mestari 2017
00 San Miguel ·
5 Richotti ·
7 Niang ·
10 Bassas ·
11 Hanley ·
12 Kirksay ·
13 Grigonis ·
17 Vázquez ·
21 Abromaitis ·
31 Bógris ·
33 Beirán ·
34 White ·
42 Doornekamp ·

Päävalmentaja Vidorreta ·
Apuvalmentajat Yáñez · Justo
Marc Overmars

| 0 | 1 | 2 |
| --- | --- | --- |

Henkilötiedot
Syntymäaika: 29. maaliskuuta 1973 (ikä 51) 
Syntymäpaikka: Emst, Alankomaat
Pelipaikka: vasen laituri
Pituus: 174 senttimetriä
Seurat
| Vuodet | Seura | O (M) |
| 1990-1991 1991-1992 1992-1997 1997-2000 2000-2004 2008-2009 |  Go Ahead Eagles  Willem II  AFC Ajax  Arsenal FC  FC Barcelona  Go Ahead Eagles | 11 (1) 31 (1) 135 (36) 101 (25) 99 (15)) 24 (0) |
Maajoukkue
| 1993-2004 |  Alankomaat | 86 (17) |
 Seurajoukkueuran tilastot kattavat vain kansalliset sarjat.
Marc Overmars (s. 29. maaliskuuta 1973 Emstissä, Alankomaissa) on alankomaalainen entinen jalkapalloilija. Useimmiten hän pelasi vasemmalla laidalla.
Overmars aloitti uransa vuonna 1979 SV Epessä ennen siirtymistään vuonna 1987 Go Ahead Eaglesiin, josta Willem II osti hänet 200 000 punnalla. Kaudella 1991/1992 hän siirtyi Ajaxin riveihin. Ensimmäisen maaottelunsa hän pelasi vuonna 1993. Ajaxissa Louis van Gaalin valmentajakaudella Overmars lopulta tekikin läpimurron kansainväliselle huipulle ja voitti Alankomaiden mestaruuden vuosina 1994, 1995 ja 1996 sekä Mestarien liigan vuonna 1995. Vuonna 1996 hän toipui polvivammasta ja siirtyi vuonna 1997 lontoolaiseen Arsenaliin, missä pelasi yhdessä maanmiehensä Dennis Bergkampin kanssa ja voitti vuonna 1998 sekä Valioliigan mestaruuden että FA Cupin. Vuonna 2000 hän siirtyi van Gaalin valmentamaan FC Barcelonaan 39,6 miljoonalla eurolla.
Maajoukkueessa Overmars pelasi 87 ottelua, joissa teki 27 maalia. Hänen viimeinen maaottelunsa oli välierätappio Portugalia vastaan 2004 EM-kisoissa. Saman vuoden heinäkuussa hän ilmoitti lopettavansa uransa polvivammojensa takia. Elokuussa 2008 hän teki paluun kentälle Go Ahead Eaglesin paidassa. Kauden 2008–2009 jälkeen Overmars kuitenkin ilmoitti lopettavansa uransa.
Overmars toimi Ajaxin urheilutoimenjohtajana vuodesta 2012 vuoteen 2022, jolloin hänet erotettiin. Overmars oli useiden vuosien aikana lähettänyt seuran naistyöntekijöille sopimattomia viestejä, kuten kuvia peniksestään.
Makedonian sosialistinen tasavalta

Makedonian sosialistinen tasavalta, lyhenteeltä Makedonian ST (mak. Социјалистичка Република Македонија, СР Македонија, СРМ) eli Makedonian kansantasavalta, lyhenteeltä Makedonian KT (mak. Народна Република Македонија, НР Македонија, НРМ, vuosina 1946–1963) oli yksi Jugoslavian kahdeksasta tasavallasta, joka oli olemassa vuosina 1944–1991.
Parlamentin puhemiehet

Dimče-Mire Stojanov
Lazar Koliševski
Ljupčo Arsov
Vidoe Smilevski
Mito Hadživasilev
Nikola Minčev
Pääministerit

Lazar Koliševski (1945–1953)
Ljupčo Arsov (1953–1961)
Aleksandar Grličkov (1961–1965)
Nikola Minčev (1965–1968)
Ksente Bogoev (1968–1974)
Blagoja Popov (1974–1982)
Dragoljub Stavrev (1982–1986)
Gligorije Gogovski (1986–1991)
| --- | --- |
: Jugoslavian tasavallat ja alueet
: Bosnia ja Hertsegovinan sosialistinen tasavalta | Kosovon sosialistinen autonominen alue | Makedonian sosialistinen tasavalta | Slovenian sosialistinen tasavalta Serbian sosialistinen tasavalta | Montenegron sosialistinen tasavalta | Kroatian sosialistinen tasavalta | Vojvodinan sosialistinen alue
Marsfjället

Marsfjället
Marsfjälletin huippu
| --- | --- |
Tyyppi:  luonnonpuisto 
Sijainti:  Västerbottenin lääni,  Ruotsi
Vuoristo:  Skandit
Korkeus merenpinnasta:  1 590 m
Helpoin reitti:  Kävellen
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Marsfjället(eteläsaameksi Maaresvaerie) on vuori tai tunturi Vilhelminan kunnassa Västerbottenin läänissä, Ruotsissa. Sen huippu on 1590 metriä merenpinnan yläpuolella.
Marsfjälletin huippu on Ruotsin korkein kohta Norra Storfjälletin ja Sylarna-vuorten välillä. Huipulle johtaa merkitty kävelyreitti.
Maiasaura

| Maiasaura |
| --- | --- |
 Maiasauran poikasen luuranko.
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sauropsida
Ylälahko::  Hirmuliskot Dinosauria
Lahko::  Linnunlantioiset Ornithischia
Alalahko::  Cerapoda
Osalahko::  Ornithopoda
Yläheimo::  Iguanodontia/Hadrosauroidea
Heimo::  Hadrosauridae
Alaheimo::  Hadrosaurinae
Tribus::  Maiasaurini
Suku::  Maiasaura
Laji::  peeblesorum
Kaksiosainen nimi
 Maiasaura peeblesorum  Horner & Makela, 1979 
Katso myös
   Maiasaura Wikispeciesissä   Maiasaura Commonsissa 
Infobox OKNimi-testi OK: 
Maiasaura (tarkoittaa ”Hyvää äitiliskoa tai imettäjäliskoa”) oli suuri kasvinsyöjädinosaurus Hadrosauri, joka kuului Hadrosauridae-heimoon, joka eli nykyisen Montanan osavaltion alueella noin 65–76,7 miljoonaa vuotta sitten myöhäisellaliitukaudella.
Löytöhistoria

Maiasauruksen löysi ensimmäisenä Laurie Trexler vuonna 1978 tuolloin hän löysi monia maljan muotoisia Maiasaurusten pesiä läheltä toisiaan. Löydetyt yksilöt eivät olleet täysikasvuisia vaan poikasia, jotka olivat vielä pesässä. Poikaset eivät voineet olla vastakuoriutuneita, koska ne olivat jo noin metrin pituisia yksilöitä. Alueelta löydettiin myös oksennettua kasviainetta, mikä voisi viita siihen, että emot toivat poikasilleen ruokaa. Lajin kuvasi myöhemmin Jack Horner, joka tuli tunnetuksi työssään Jurassic Park -elokuvien paleontologisena neuvonantajana ja Robert Makela. Tästä löydöstä asti on löydetty ainakin 200 yksilöä Maiasaurusta kaikista eri ikäryhmistä.
Löytöhistoria > Nimi

Se sai nimensä Maiasaura, koska pesät löydettiin Länsi-Montanan Two Medicine muodostumasta, joka on tullut tunnetuksi monen dinosauruksen pesimäalueena. Nimi ”Hyvä äitilisko” tulee siitä, että Maiasaurukset huolehtivat poikasistaan.
Kuvaus

Maiasaurukset ollaan arvioitu olevan noin 7–9 metrin pituinen, 4,6 metrin korkuinen ja painavan noin 3 000 kilogrammaa. Maiasaurus niin kuin monet muut Hadrosauridaen-heimoon kuuluneet lajit olivat ankannokkasauruksia, koska niiden suut muistuttivat nykyajan ankan nokkaa. Maiasaurus käveli neljällä ajalla ja oli kumminkin nopea jouksemaan. Se luullaan jopa kävelleen 40,2 kilometriä tunnissa.
Kuvaus > Ravinto

Maiasaurus asui nykyisessä Montanan osavaltion tasangoilla puolikuivassa ilmastossa. Ne söivät suurimmaksi osaksi, havupuita ja saniaisia.
Paleoekologia

Maiasaurus eli noin 76,4 miljoonaa vuotta sitten. Maiasaurukset elivät muun muassa Troodonin ja Hypsilophodonin esimerkiksi Bampiraptor ja Daspletosaurus metsästivät Maiasauruksia. Maiasaurukset elivät liitukauden tasangoilla isoissa jopa 10 000 yksilön laumoissa Pohjois-Amerikassa ja palanneen jopa pesimäpaikoilleen.
Luokkitelu

Seuraavan kladogrammin julkaisi Alberto Prieto-Márquez vuonna 2013.
Maiasaurus pesän rekonstruktio.
Taiteilijan näkemys
Maiasauruksen luuranko
Maiasaurukset kävelemässä laumassa
Markku Tanttu

Markku Tapani Tanttu (s. 28. maaliskuuta 1944 Helsinki) on suomalainen kuvittaja ja kirjailija.
Tanttu opiskeli Vapaassa Taidekoulussa 1962, Taideteollisen Ammattikoulun yleisellä ja graafisella linjalla 1962–1965, Helsingin yliopiston piirustuslaitoksella kolme kevätlukukautta 1963–1965 ja Taideteollisuusopiston graafisella linjalla 1965–1967. Hän on toiminut taittajana useissa lehdissa vuodesta 1966 alkaen, julkaissut kirjoja ja pitänyt näyttelyjä.
Tantun isä oli graafikko Erkki Tanttu.
Teokset

Näiden lisäksi Tanttu on julkaissut runsaasti omakustanteena, tehnyt kuvituksia ja suunnittelua muiden kirjoihin.
Tuli toinenkin kevät (riviryhmiä), 1978, omakustanne, 2. p. 1980, Suomen Luonnonsuojelun Tuki Oy
Lämpöä harakoille (valikoituja riviryhmiä aiemmin julkaistuista, myös uusia tekstejä; runsas piirroskuvitus), 1981, Weilin & Göös
Pöytä (kuvitteellinen henkilökuvaus; piirroskuvitus), 1982, Kustannus-Mäkelä
Marjasuon Talviparvi (kertomus lapsille; piirroskuvitus), 1985, Suomen Luonnonsuojelun Tuki Oy
Kesämaisemia Lapista - Scenes from a Lappish Summer (värivalokuvia; teksti), 1985, Forssan Kustannus Ky
Elämää mökillä (pakinoita; piirroskuvitus), 2002, RAK
Elämää mökillä 2 (pakinoita; piirroskuvitus), 2003, RAK
Päällys: Erkki Tanttu – Kirjankansitaidetta seitsemältä vuosikymmeneltä.  Omakustanne.  ISBN 978-952-67780-5-1.
Mansikkatorttu

Pala mansikkatorttua
Mansikkatorttu on eräs leivonnaisiin kuuluva lajike, jonka sesonki on kesällä,  kun mansikoita on saatavilla runsaasti ja ne ovat parhaimmillaan.Ulkomailta tuotuja tai pakastemansikoita voi myös käyttää muina vuodenaikoina. Pakastemansikat tosin menettävät muotonsa ja niistä tulee vetisiä, koska pakastettaessa jääkiteet murtavat solukalvojen seinämät, varsinkin jos pakastetaan suuri määrä marjoja kerralla.  Torttupohjan päälle laitetaan mansikoita ja kermaa. Myös liivatetta voi lisätä leivoksen päälle, se pitää mansikat paremmin paikallaan.
Joskus torttupohjaa saatetaan kostuttaa mehulla tai lisätä hieman hilloa.
Marin kirkko

| Marin kirkko Mari kirke |
| --- | --- |
 Kirkko vuonna 2006.
Sijainti:  Enebakk, Norja
Kirkkokunta:  Norjan kirkko
Hiippakunta:  Borgin hiippakunta
Rakentamisvuosi:  1761
Materiaali:  puu
Istumapaikkoja:  170
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Marin kirkko (norj. Mari kirke) on Enebakkin kunnassa Akershusin läänissä Norjassa sijaitseva puinen pitkäkirkko vuodelta 1761.
Aiheesta muualla

Kuvia tai muita tiedostoja aiheesta Marin kirkko Wikimedia Commonsissa